“หทัยรัตน์” เก็บ NOK เข้าพอร์ตเพิ่ม ดันสัดส่วนตระกูล “จุฬางกูร” ถือหุ้นทะลุ 46%
กลุ่ม "จุฬางกูร" ส่ง "หทัยรัตน์" เก็บ NOK เพิ่ม 0.15% ดันสัดส่วนถือหุ้นทั้งตระกูลทะลุ 46%
13 ธ.ค. 2560

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) รายงานการได้มา หุ้นของบริษัท สายการบินนกแอร์ จำกัด (มหาชน) หรือ NOK โดย นาง หทัยรัตน์ จุฬางกูร ซึ่งเป็นการได้มาเมื่อวันที่ 8 ธันวาคม 2560 จำนวนหลักทรัพย์ที่ได้มาคิดเป็น  0.15% ของสิทธิออกเสียงทั้งหมดของกิจการ จำนวนหลักทรัพย์ภายหลังการได้มาคิดเป็น  5.01% ของสิทธิออกเสียงทั้งหมดของกิจการ
อนึ่ง นางหทัยรัตน์ จุฬางกูร เป็นผู้ถือหุ้นรายใหญ่อันดับ 6 ของ NOK ถือหุ้นอยู่ทั้งหมด 14,883,700 หุ้น หรือ 1.31% ขณะที่สัดส่วนของการถือหุ้นก่อนการทำรายการครั้งนี้ของตระกูลจุฬางกูร อยู่ที่ 42.60% ทั้งนี้หากคำนวณสัดส่วนภายหลังการทำรายการเท่ากับว่าตระกูลจุฬางกูรจะถือหุ้น NOK อยู่ทั้งหมด 46.30%
โครงสร้างผู้ถือหุ้นใหญ่มีดังนี้
(ภาพรวมข้อมูลผู้ถือหุ้น ณ วันที่ 29/09/2560)